Möödunud aasta 12. novembril kirjutas Enriko päevikusse, et läheb nüüd maatriksile kättemaksuks tapma ja vägistama. Paari päeva jooksul vägistas ta kaks naist ning tappis ühe mehe. Kuigi mehe vaimse tervisega pole ilmselgelt kõik korras, kuulutati ta siiski süüdivaks ning peab nüüd ilmselt pikki aastaid vanglas veetma.
Samal teemal
Põhja prefektuuri kriminaalbüroo juhi Urmet Tambre rääkis aprilli lõpus Õhtulehele, et nii räige käekirjaga kuritegusid kohtab Eestis harva. „Esimese kuriteoteate laekumisel saime aru, et mees on üliohtlik ning tuleb kiiresti tabada. Juhtumiga hakkasid tegelema kriminaalpolitseinikud, piirkonnapolitseinikud, kiirreageerijad ja patrullid. Mehe tabamisel mängis kandvat rolli isikuvastaste kuritegude talituse hea vaist, kiire infovahetus kolleegide vahel ning infokillud kodanikelt,“ rääkis Tambre.